钦定古今图书集成/历象汇编/岁功典/第043卷 > 贺新郎 前人
## 钦定古今图书集成/历象汇编/岁功典/第043卷 > 贺新郎 前人

乳燕飞华屋。悄无人、桐阴转午，晚凉新浴。手弄生绡
白团扇，扇手一时似玉。渐困倚、孤眠清熟。帘外谁来
推绣户，枉教人、梦断瑶台曲。又却是，风敲竹。　石榴
半吐红巾蹙，待浮花浪蕊都尽，伴君幽独。秾艳一枝
细看取，芳心千重似束。又恐被秋风惊绿。若待得君
来向此，花前对酒不忍触。共粉泪，两𥰡𥰡。